ברחוב הנשמות הטהורות
ברחוב הנשמות הטהורות; הקבצנים פושטים עורות; גורפים כספים; פורטים שטרות; חושפים מומים לעשרות; ומנגנים על כינורות; ברחוב הנשמות הטהורות; הפנסים ללא אורות; אזוב וטחב בקירות; הגנבים בחצרות; אוספים בשקט אוצרות; לכל רחוב; יש שם פרטי; אשר מעיד על טיב יושביו; בכל רחוב; תלויים שלטים; על צדיקים ללא רבב; ברחוב הנשמות הטהורות; הנערים עושים צרות; ונטפלים לנערות; פותחים תיקים וחקירות; מלכלכים את הקירות; לכל רחוב; יש שם פרטי; אשר מעיד על טיב יושביו; בכל רחוב; תלויים שלטים; על צדיקים ללא רבב; ברחוב הנשמות הטהורות; שלחו שלשה למאסר; מפני שלא ידעו מוסר; ועל השלט שהוסר; שינו את שם הרחוב הצר; שינו לדרך כל בשר; 